கேள்வி: பிஹைண்ட் ஹேர் ஐஸ் - பாத்திரங்களும் நடிகர்களும் குறித்து விரிவாக சொல்லுங்கள்.
பதில்: * அடேல் கேம்ப்பெல் : என்னும் கதாப்பாத்திரத்தில் நடித்தார் ஈவ் ஹெவ்ஸன். : டேவிட்டின் மனைவியான அடேல் லூயிசின் தோழியும் கூட. * டேவிட் ஃபெர்கூசன் : என்னும் கதாப்பாத்திரத்தில் நடித்தார் டாம் பேட்மேன். : மருத்துவரான டேவிட் அடேலிடமும் லூயிசுடனும் இருமுனை உறவு கொண்டிருக்கிறார். * லூயிஸ் பார்ட்ஸ்லே : என்னும் கதாப்பாத்திரத்தில் நடித்தார் சிமோனா ப்ரௌன். :தன் மகனுடன் தனியாக வாழ்ந்து வரும் லூயிசின் வாழ்வு டேவிட் அடேலின் வருகையால் மாறுகிறது. * ராப் ஹாய்ல் : என்னும் கதாப்பாத்திரத்தில் நடித்தார் ராபர்ட் அரமயோ. : அடேலின் ஒரே நண்பனான ராபுக்கு என்ன ஆனது என்பது மர்மமாகவே இருக்கிறது.
கேள்வி: பிஹைண்ட் ஹேர் ஐஸ் - வெளியீடு மற்றும் விமர்சனம் பற்றி விளக்கவும்.
பதில்: பிஹைண்ட் ஹேர் ஐஸ் நாவல் ஜனவரி 23, 2017 அன்றும் தொடர் பிப்ரவரி 17, 2021 அன்றும் வெளியானது. நாவலை விமர்சனம் செய்த தி கார்டியன் பத்திரிக்கையைச் சேர்ந்த அலிசன் ஃப்ளட் “பிஹைண்ட் ஹேர் ஐஸ் சாரா பின்பரோவிடம் இருந்து வந்த ஒரு புத்திசாலித்தனமான நகர்வு" இறுதியில் திருப்பங்கள் நேரிடும் போது "அவை எதிர்ப்பார்த்தவை தான் என்று கருதிக் கொள்ளுகிற போதிலும் மிகவும் திகிலூட்டக்கூடியது" என்று கூறினார். தொடருக்கு கலவையான விமர்சனங்கள் கிடைத்தன. அழுகிய தக்காளிகள் திரைப்பட வலைத்தளத்தில் இந்த தொடருக்கு 61 சதவீதம் ஒப்புதல் கிடைத்தது. மெட்டாக் கிரிட்டிக் 100 க்கு 51 மதிப்பெண்கள் கிடைத்தன. தி கார்டியன் பத்திரிக்கை தொடருக்கு 2 மதிப்பெண்கள் மட்டுமே அளித்து, "முக்கோணங்கள் இவ்வளவு சலிப்பூட்டும் என்று யார் கண்டது?" என்று விமர்சித்தது. ரோலிங் ஸ்ட்டோன் வலைத்தளம் "நெட்ஃப்ளிக்ஸின் கவர்ச்சியான திகில் தொடர் அடுத்தடுத்து நிகழும் தேவையில்லாத கிறுக்குத்தனமான திருப்பங்களால் தன்னைத் தானே அழித்து கொள்கிறது" என்றும் தி இண்டிப்பெண்டண்ட் "ஒரு விசித்திரமான திருப்பம் அலுப்பு கொட்டாவிகளை ஈடு செய்யாது" என்றும் தி ஐரிஷ் டைம்ஸ் "நீங்கள் கவரப்பட்டிருக்கலாம் அல்லது உங்கள் வாழ்க்கையில் ஆறு மணி நேரம் வீணானதை எண்ணி கவலைக் கொண்டிருக்கலாம்" என்றும் விமர்சித்தன.